ועדת החינוך והתרבות, כנסת 15, פרוטוקול מספר 321, 2001-08-15 14:30

זבולון אורלב: הנני פותח בזאת את ישיבת הוועדה לחינוך ולתרבות.

זבולון אורלב: שלום לכולכם.

זבולון אורלב: שלום למנכ"לית.

זבולון אורלב: אני מקדם את פניכם בברכה.

זבולון אורלב: הישיבה שלנו היום 'לחוצה' קצת בזמן, ולכן לא נוכל "למשוך" אותה מעבר לשעה 4:15, ונשתדל לעשות אותה מאוד תמציתית.

זבולון אורלב: עיקר כוונת הישיבה הזאת הוא לבדוק את היערכות מערכת החינוך לפתיחת שנת הלימודים אי"ה (אם ירצה השם) בעוד שבועיים, ביום ראשון, ה- 02.09.01.

זבולון אורלב: זאת ישיבה שהיא, פחות או יותר, מסורתית.

זבולון אורלב: אני רוצה להזכיר שבישיבה הקודמת כיבדה אותנו גם שרת החינוך בהשתתפותה.

זבולון אורלב: בישיבה הקודמת שהתקיימה לפני כחודש, ב- 15.7.01, זיהינו 4 בעיות בפתיחת שנת הלימודים שראינו אותן כמוקדים הדורשים פתרון.

זבולון אורלב: אחד זה הנושא של מחסור במשאבים לפתרון בעיית בטיחות במוסדות החינוך.

זבולון אורלב: הנושא השני הועלה על ידי ממלא מקום היו"ר, ראש עיריית נשר, מר דוד עמאר, שהודיע שיש החלטה של הוועד המנהל שלא לפתוח את שנת הלימודים בגלל אי-קיום הבטחות הממשלה.

זבולון אורלב: הפעם מכבד אותנו בנוכחותו יו"ר ועדת החינוך של השלטון המקומי, מר שמואל אבואב.

זבולון אורלב: הבעיה השלישית שהועלתה הייתה בעיה עם ארגוני המורים.

זבולון אורלב: אף על פי שניתן היה להבין מהם שהם לא "יעשו צרות", ושהם אינם מאיימים בשביתה, אבל מי שיודע לקרוא את ה- "מוזיקה" יודע שהייתה גם בעיה עם ארגוני המורים, בעיקר אותם הסכמי שכר שאינם חתומים מ- 1.1.99.

זבולון אורלב: הנושא הרביעי היה בעניין בעיות הביטחון; בראש ובראשונה עלתה הבעיה במערכת החינוך ביהודה ושומרון.

זבולון אורלב: אני מציע שהיום המנכ"לית תוביל את הדיון.

זבולון אורלב: קודם כל הבה נתרכז בארבעת הדברים האלה, ואז אם יהיה צורך 'נפרוס'.

זבולון אורלב: אני מוכרח לומר עוד דבר אחד: בכל ישיבה שבה נמצאים בכירים של מערכת החינוך, אנחנו מזכירים שהמשרד איננו עומד בדרישות החוק של "חוק זכויות התלמיד" ואינו מתקין את התקנות הדרושות.

זבולון אורלב: ניגש אליי נציג של מועצת התלמידים לפני הישיבה, ואמרתי לו שבפתיחת הישיבה אנחנו נחזור ונדרוש שהחוק יהיה 'מותקן'.

זבולון אורלב: אני פונה למנכ"לית ומדגיש שאנחנו מאוד מבקשים ברוח טובה, וגם יש כאלה שבודקים אפשרות לגשת לבג"ץ בנושא הזה, שהמשרד איננו מתקין את התקנות.

זבולון אורלב: אני חושב גם שזה לא מסובך; אפשר גם להתקין את התקנות בשלבים.

זבולון אורלב: כלומר, גם להראות רצון טוב - אין צריכים לחכות לשלמות הכוללת.

זבולון אורלב: אנחנו נקבל את הדברים האלה בהבנה שזה ייעשה בשלבים, אבל מוכרחים להתחיל במהלך הזה.

4400: יכול להיות שמרוב הבג"צים ללשכה המשפטית אין זמן להתקין תקנות!

4400: המשרד שלנו הוא המשרד עם מספר הבג"צים הגדול ביותר, כי לכל אחד יש נגיעה לחינוך.

4400: אנחנו עמוסי בג"צים, ולשמחתי ברוב המקרים גם דוחים אותם, אבל אין זה מצדיק את מה שהיה.

4400: אני מתחייבת שמיד לאחר פתיחת שנת הלימודים אתפנה אישית לנושא הזה, נוביל את זה, ונשמח לבשר לך שהתקנות הוצאו.

זבולון אורלב: אני רק מזכיר לך שזה איננו קשור לתקנות שבראשית שנת הלימודים החוק צריך להיות תלוי בכל לוח מודעות של בית ספר.

זבולון אורלב: זו חקיקה ישירה - כלומר לא סמכנו שזה יהיה בתקנות.

4400: אנחנו נוודא שהמנהלים מודעים לכך.

4400: אנו מתחילים בבעיית הבטיחות.

4400: אכן יש כעס רב בקרב הרשויות, ובעצם יש החלטה סופית בממשלה, של מנכ"ל משרד ראש הממשלה, שהאחריות הישירה על בטיחות מוסדות החינוך הנה על הרשויות המקומיות.

4400: זאת, כשהאחריות הכוללת לכל מה שקורה במשרד החינוך היא על משרד החינוך.

4400: המשמעות היא שמי שצריך לשאת בנטל של ההוצאות הכרוכות בגין שיפוץ המבנים אל מול בעיות הבטיחות והמפגעים, זו הרשות המקומית.

4400: היה סקר מדגמי באשקלון, שבגינו הייתה הערכה של כשני מיליארד שקל ויותר, שהיא בעצם העלות שצריכה לכסות את כל נושא בעיות הבטיחות במערכת.

4400: אלא מה?

4400: מתוך אותה הערכה גדולה מאוד, גבוהה מאוד, גזרו מפגעי בטיחות בשונה מליקויי בטיחות.

4400: מפגעי בטיחות זאת הרמה הכי חמורה של מפגע שבגינו, אם הוא קיים, אסור להמשיך לתפקד בבית הספר כאילו כלום לא קרה.

4400: זאת אומרת שמפגע בטיחות מחייב טיפול מיידי, ואם לא יטופל אסור להכניס לאותו מבנה ילדים.

4400: בנושא מפגעי הבטיחות, מתוך שני המיליארד הללו מסתכמים הסכומים בכ- 300 מיליון שקל.

4400: הממשלה החליטה בשבוע האחרון להעביר כעזרה, אפילו סמלית, לרשויות סך של 20 מיליון שקל, בעוד החלוקה הפנימית הייתה 15 מיליון מהאוצר ו- 5 מיליון ממשרד החינוך - סה"כ 20 מיליון שקל, שכבר חולקו - או לפחות דווח לכל רשות ויישוב בארץ מה הסכום היחסי מתוך ה- 20 מיליון שקל שניתן להם.

4400: אין לנו כל ספק שה- 20 מיליון שקלים האלה בחלוקה ל- 267 יישובים בערך הוא סכום מזערי.

4400: יש אפילו רשויות שבמחאה אמרו: 'קחו את זה בחזרה.

4400: '.

4400: 60 אלף שקל 'לא שווה לנו.'.

4400: אנחנו איננו רוצים את זה - זה מבזה אותנו.

4400: אני בשיא הרצינות מבינה ללבן של הרשויות, אבל יחד עם זאת אני חושבת שצריכים לעשות פה את חלוקת התפקידים באופן ברור.

4400: הרשויות מחויבות לממן את מפגעי הבטיחות.

4400: הממשלה הקצתה 20 מיליון שקל לנושא הזה.

4400: משרד החינוך הקצה - אך לא באופן ייעודי במהלך הקיץ 90 מיליון שקל לכלל הרשויות בארץ לשיפוצי קיץ.

4400: אנו לא יכולנו לחייב, אך המלצנו והצענו שכל המיליונים הללו של שיפוצי הקיץ יוסטו אך ורק לתיקון מפגעי בטיחות ולא לסיוד כיתות ולא לכל הדברים שבדרך כלל ראוי ונכון לעשות מדי שנה.

4400: יש אצלי אבחנה ברורה בין המלצה לבין הוראה.

4400: אני המלצתי, כי איני חושבת שאני יכולה לחייב.

4400: יחד עם זאת, לו הייתי ראש עיר, לא הייתי מעזה השנה לפסוח על נושא הבטיחות ולא להזרים לשם בוודאי את המשאבים האלה פלוס תוספות שהרשות יכולה.

4400: כמובן שאי אפשר להשוות בין הרשויות - יש רשויות חלשות מאוד שקשה להן עם הנושא הזה.

4400: אין פה עניין של "לזרוק" זה לזה.

4400: צריך להכיר בעובדות, גם אם אין זה מוצא חן, וזו הייתה חלוקת התפקידים מגובה על ידי החלטת ממשלה.

4400: אלה המשאבים שעומדים לרשות הנושא הזה, ומכאן ואילך אני יכולה רק להצטרף לקריאה של כל הורה בישראל לעשות כל מאמץ ולא להשבית את המערכת.

זבולון אורלב: למה את מתכוונת?

זבולון אורלב: מה את מציעה לוועד הורים שמבקש אישור בטיחות מהרשות המקומית, להורה שיודע שיש מפגעי בטיחות?

4400: אינני מדברת כרגע על ההורים.

4400: אני מדברת על הרשויות עצמן.

4400: מר שמואל אבואב יצא בקריאה שהוא ישבית את המערכת בגין העניין הזה.

4400: אינני יודעת עד כמה הדברים יקרו - ואני מקווה שלא.

4400: אני כרגע אמרתי מה הם התקציבים, מה הן ההמלצות.

4400: אני בוודאי איני יכולה להגיד להורים שהם שולחים את הילדים לבית ספר שיש בו מפגעי בטיחות שלא תוקנו בסופו של דבר.

4400: אני מצטרפת לחששות ההורים ואומרת שאי אפשר לשלוח את הילדים למקומות הללו.

זבולון אורלב: אנו בפעם הקודמת באמת קראנו לוועדי ההורים לדרוש אישור בטיחות לכל מוסד חינוכי.

זבולון אורלב: מי שאין לו, אני ממליץ לו שלא לשלוח את הילדים, אלא אם כן הוא יודע שהעניין תוקן - זה דבר חיוני.

4400: למען הסדר הטוב של הנתונים, מר שמחה שניאור מתעקש להוסיף שיש עוד 102 מיליון שקלים.

זבולון אורלב: זה ויכוח ישן בינינו.

זבולון אורלב: אם אתם חושבים שסדרי עדיפויות זה קודם מפגעי בטיחות ואחרי זה "קוסמטיקה" או שיפור חזות בית הספר, למה אתם לא "צובעים" את התקציב הפוך?

זבולון אורלב: למה אתם לא אומרים: 90 מיליון זה לתיקון, 20 מיליון זה לשיפוצים, ואם תוכיחו לנו שתיקנתם את ליקויי הבטיחות, ואין לכם מה לעשות יותר בכסף, נתיר לכם בזה לעשות.

זבולון אורלב: ..

שמואל הלפרט: עשרות בתי ספר פנו אליי שקיבלו ממשרד החינוך הנחיות על נושא של תיקוני בעיות בטיחות, מאות סעיפים שמבקשים מהם לתקן.

שמואל הלפרט: במידה שלא, בתי הספר ייסגרו.

שמואל הלפרט: לעומת זאת, אין מקבלים שום תקציב לתקן את נושא הבטיחות - זו בעיה אחת.

שמואל הלפרט: החינוך המוכר, אם נכון הוא מה שאומר מר שמחה שניאור, שתקצבו ב- 102 מיליון שקל את הרשויות המקומיות לבעיות בטיחות, ידוע שהרשויות המקומיות אינן נותנות אגורה אחת כמעט לחינוך המוכר.

שמואל הלפרט: השאלה היא מה צריך לעשות החינוך המוכר כדי לקבל גם כן חלק מהתקציב הזה שמיועד לשיפוצים ולתיקון בעיות בטיחותיות.

יצחק מימון: רציתי להוסיף פה עוד משהו בקשר למה שמר שמחה שניאור אמר.

יצחק מימון: הוא אומר שהעבירו 102 מיליון ש"ח, והעבירו כספים לפני כן.

יצחק מימון: יש רשויות חלשות במדינת ישראל שהכספים שמיועדים לחינוך, אין משתמשים בהם לחינוך.

יצחק מימון: לא פעם אחת ראש עיר בעיר מסוימת הודה בפנינו שהוא משלם בכסף הזה משכורות לעובדים שלו, כי אין לו כסף אחר.

זבולון אורלב: חוק חינוך ברשויות המקומיות חייב את המשרד, את הרשויות המקומיות, לפתוח חשבון מיוחד ולהכניס קודם כל את נושא משכורות המורים.

זבולון אורלב: סעיף נוסף בחוק אומר שבתוספת לחוק אפשר להגדיר עוד נושאים שהחוק יחול עליהם.

זבולון אורלב: כלומר, אם שרת החינוך, באישור הוועדה, רוצה שגם כספי שיפוצים וגם כספי בטיחות ייכנסו לאותו חשבון ייעודי כדי שניתן יהיה להוציא אותו אך ורק למטרה שאליה יועד, צריכה השרה לפנות אלינו.

זבולון אורלב: דרך אגב, אני מבטיח ב- 100% שאנחנו נאשר את זה.

זבולון אורלב: הבעיה שהשלטון המקומי לא כל כך אוהד את הדבר הזה.

זבולון אורלב: הצענו גם סביב לכפר מג'דל כרום גם נוסח שמאפשר לשרה שבמקום מסוים כן ובמקום מסוים לא.

זבולון אורלב: כלומר, במקום שיש משברים שאתם רואים שהכספים שמיועדים לשיפוצים ובטיחות, משתמשים בהם למטרות אחרות - אפשר להחיל עליהם את תכולת החוק.

יצחק מימון: היינו אצל השרה לפני כ- 3 שבועות.

יצחק מימון: ביקשנו מהשרה שתבצע את זה.

יצחק מימון: היא הבטיחה שתבצע.

יצחק מימון: 3 שבועות עברו - היא הייתה בחוץ לארץ.

יצחק מימון: אני מקווה שלכשהיא תחזור היא תעשה משהו בעניין.

יצחק מימון: הכספים האלה צריכים להיות "צבועים".

יצחק מימון: זה שראש הרשות משתמש בהם לצרכים אחרים, ומערכת החינוך נראית כמו שהיא נראית - מישהו צריך לתת את הדעת על כך.

זבולון אורלב: מבחינת החוק יש פה אבסורד: מוסד מוכר שאינו רשמי איננו יכול לקבל רשיון אלא אם הוא ממציא כל שנה (כל שנה!) אישור שאין בעיות בטיחות, אבל מוסד רשמי - פטור.

שמואל אבואב: אני קודם כל רוצה לחלוק לחלוטין על הפרשנות של החלטת הממשלה.

שמואל אבואב: הממשלה, בישיבה שלה מה- 22.7.01, קיבלה את ההחלטה הבאה: נטל האחריות הישירה לבטיחות התלמידים והמורים חל על בעלי מוסדות החינוך, בעוד האחריות הכוללת חלה על משרד החינוך.

שמואל אבואב: כל ניסיון, הן של הממשלה והן של משרד החינוך או גוף כלשהו, לגלגל את האחריות על השלטון המקומי ועל הרשויות המקומיות זה מעשה שיש בו עזות מצח.

שמואל אבואב: הוא מעשה שגוי שיביא להתדרדרות במצב הבטיחותי של מוסדות החינוך.

שמואל אבואב: מי שהקים את בתי הספר האלו - זה מדינת ישראל.

שמואל אבואב: מי שמחייב את התלמידים לבוא בשעריהם בתוקף החוק - זה מדינת ישראל.

שמואל אבואב: מי שקובע את התקנים הבטיחותיים זה משרד החינוך, ואין חלוקה כזו שמישהו קובע מה צריך להיות, ומישהו מגייס את הכסף ליישם את זה "הלכה למעשה".

שמואל אבואב: האחריות הזו היא אחריות משותפת.

שמואל אבואב: אני קורא למשרד החינוך, ואני מקווה מאוד שהממשלה קיבלה את ההחלטה הזו לנהוג באחריות משותפת לפתרון בעיית הבטיחות.

שמואל אבואב: דבר שני- מי שמשלה את עצמו שקבלת החלטות בפרוטוקולים או באמירות ורבליות פותר את בעיות הבטיחות איננו יודע מה הוא שח.

שמואל אבואב: הרשויות המקומיות במצב כלכלי חמור מאוד.

שמואל אבואב: הרשויות המקומיות אינן מצליחות לכלכל את אורחות חייהן, אינן מצליחות לסיים שנה עם המטלות שהן לקחו על עצמן.

שמואל אבואב: הקיצוצים החוזרים ונשנים בכל המשרדים יביאו לפגיעה ישירה במוסדות החינוך.

שמואל אבואב: אני רוצה, לכן, בכותרת הזו, לומר: משרד החינוך הוא הגוף שצריך להעמיד את התקציב כדי לפתור את בעיות הבטיחות.

שמואל אבואב: הסעיף השני זה הסעיף של הסבות מבנים.

שמואל אבואב: משרד החינוך מעמיד סכום של קרוב ל- 100 מיליון שקלים, וזה לשנות מבנים שנבנו לפני 50 שנה בתפיסה, בחותם, בראיה של אז, ולהתאים את זה לתוכנית העכשווית של מערכת החינוך.

שמואל אבואב: בכל סקר, הן של משרד החינוך והן של השלטון המקומי, מדובר בצורך של 350 מיליון לפחות לשנה.

שמואל אבואב: מה שעומד בפועל בנושא של טיפול במפגעים זה 20 מיליון שקלים.

שמואל אבואב: לכן אנחנו צריכים להבין היטב שזו איננה הגדרה בחלוקת האחריויות, אלא זה צורך משותף של כולם לגייס את הכסף ולהעמיד את זה בסדר עדיפות.

שמואל אבואב: אם לא כן, אנחנו יודעים, ולא צריך להסביר במילים - אנחנו יודעים שהילדים נמצאים במצב של סכנה.

שמואל אבואב: אם אנחנו רוצים להסיר את זה, ואנחנו רוצים שהילדים יבואו בשערי מוסדות חינוך בטיחותיים -ואין זה משנה כרגע באיזו רשת ובאיזו רשות - צריך לגייס כסף ממלכתי ולהסדיר את העניין הזה.

זבולון אורלב: האם מקובלת עליך הדרישה שרשויות מקומיות יתנו אישורים לוועדי הורים - אישור בטיחות של בית ספר?

שמואל אבואב: עם כל הכבוד לוועדי ההורים, אין אנו צריכים להנפיק לוועדי ההורים אישור.

שמואל אבואב: אנחנו צריכים להמשיך על פי חוק של 1969, חוק פיקוח על בתי ספר.

שמואל אבואב: למשרד החינוך ישנם האנשים שמבינים, מיומנים - הם אחראים.

זבולון אורלב: אתה צריך להבין שגם עקב האסונות.

זבולון אורלב: ..

שמואל אבואב: אין לנו אנשים אצלנו ברשות שיידעו להגיד.

שמואל אבואב: הרי לא עשינו את הקורסים האלו.

זבולון אורלב: יש לך מהנדס.

שמואל אבואב: מי שחושב שמהנדס עיר מסוגל לענות לאמות המידה ולנהלים של בטיחות, כפי שהמכון לתקנים מכשיר את האנשים - טועה.

זבולון אורלב: אני מוכרח לומר לך שאני מאוד תומך בדעתך שהמדינה לא תתחמק מהאחריות שלה למימון הסוגיה הזאת.

זבולון אורלב: אני גם חושב שיש פה איזושהי גישה לא נכונה להטיל אחריות כספית אדירה על רשויות מקומיות - 20 מיליון מול צרכים של 250 מיליון או 350 מיליון (יש גרסאות שונות).

זבולון אורלב: גם בעיניי אין זה נשמע סביר בחלוקת הנטל בין המדינה לבין השלטון המקומי.

זבולון אורלב: מה עוד, שבבינוי בדרך כלל המדינה מממנת 100% - כשנבנה בית ספר מפתח העלות הוא מפתח של 100%.

זבולון אורלב: בעניין הזה אני מאוד תומך בגישה, אבל אני חושב שאתם צריכים להבין, עקב הרגישות הרבה, שהורים מבקשים להיות בטוחים שהם שולחים את הילד שלהם לבית ספר שעבר איזו בדיקת בטיחות.

שמואל אבואב: אבל לא איש מטעם הרשות, משתי סיבות.

שמואל אבואב: אל"ף - אפשר להפעיל עליו לחץ ולומר לו למחוק סעיפים.

שמואל אבואב: ..

זבולון אורלב: מטעם מי?

שמואל אבואב: האם זאת בעיה היום להגיד לאיש רשות מקומית למחוק את כל הסעיפים בנושא בטיחות?

שמואל אבואב: רבותיי, עדיף שיבוא מישהו אובייקטיבי שיבדוק מה המצב בבית הספר מאשר להכפיף את זה לרשות שיש בה 1001 לחצים.

שמואל אבואב: המהנדס צריך לדאוג לשכונות חדשות ולתשתיות, והוא לא יעבור כיתה-כיתה כפי שיעשה אדם שזה התפקיד שלו, וזו המיומנות שלו.

אברהם צדקה: אני מתייחס מאוד בקצרה למה שאמר מר שמואל אבואב.

אברהם צדקה: אני רוצה לתת איזושהי תמונת מצב.

אברהם צדקה: מעולם לא הקצה משרד החינוך, עד שנת 1999, סכום ייעודי לנושא בטיחות.

אברהם צדקה: היום יש סכום ייעודי לבטיחות - נכון שאין בו די; נכון שזה סכום קטן - אבל זה קצה האור במנהרה.

אברהם צדקה: יחד עם זאת, באשר לשיפוצי קיץ, בוודאי שעינו של אף אחד במשרד החינוך אינה צרה שבית ספר יהיה נאות מבחינה חזותית לקראת קליטת ילדי כיתה אל"ף בשנה הראשונה בהגעתם לבית ספרם.

אברהם צדקה: אבל, אם באותו בית ספר, כתולדה מהמצב העכשווי, יש מפגעי בטיחות, כגון שאין שם מפסק פחת או אין מעקה, או אז - מה יותר חשוב?

אברהם צדקה: מה יותר חשוב, להתקין מפסק פחת או לצבוע?

שמואל אבואב: אתה מתקצב אותם ויכולת לתקצב הפוך.

שמואל אבואב: אתה לא תקצבת אותם ככה!

אברהם צדקה: אולי מישהו יכול להסביר לי מה זה "הפוך"?

שמואל אבואב: במקום 90 מיליון לשיפוצים ו- 20 מיליון לבטיחות היית מגדיר אחרת: 90 מיליון לתיקון מפגעי בטיחות ו- 20 מיליון לשיפוצים.

שמואל אבואב: אתה אומר שסדרי העדיפויות שלך קודם ליקויי בטיחות ואחרי זה חזות בית הספר, סיוד וכדומה.

שמואל אבואב: זה נשמע לי הגיוני.

שמואל אבואב: אני בטוח שגם הוא תומך בזה.

שמואל אבואב: מה אתה רוצה מהם?

4400: זה נושא של חשיבה מחודשת.

4400: אני חושבת שהמרכז השלטון המקומי לא ישמח על הפתרון הזה, כי זה אותו סל - וזה פשוט שינוי במינוחים.

4400: אבל אם זה מה שנדרש, אזיי זה מה שנעשה.

4400: אני רק בכל זאת רוצה לומר למר אבואב משהו.

4400: אני הייתי בצד ההוא, ועכשיו אני בצד הזה; אבל אני מנסה להיות ישרה עם עצמי קודם כל.

4400: ברצוני להישאר הגונה לכל הצדדים, ואני יודעת שהמדינה מעבירה כספים לרשות, ומי שבונה זה הרשות.

4400: הרשות מחויבת לבנות על פי התקנות, ההנחיות, ואם אומרים לבנות במעקה כזה או חלון כזה או אחר - זו אחריות הרשות.

4400: אנחנו מפקחים על הביצוע, ואחר כך צריכים לאשר או לא לאשר וכוליה.

4400: הבה נדע מה הם תחומי הסמכות, ולגמרי לא הגיוני לדרוש מהרשות גם לתקן את העוולות שבבינוי.

4400: אני אינני מדברת על בינוי ישן, שעכשיו פתאום באים עם תקנים חדשים - דרך אגב, זה גיבוי של מכון התקנים; אין זה רוע לב שלנו להקשיח ולהקשות את התנאים.

זבולון אורלב: האם יש חולק על מר צדקה שהתקציב לתיקון מפגעי בטיחות הוא 350 מיליון שקל?

אברהם צדקה: כ- 350 מיליון שקל.

זבולון אורלב: הוועדה רשמה בפניה כי התקציב הדרוש לתיקון מפגעי בטיחות הוא 350 מיליון שקל.

זבולון אורלב: הממשלה העמידה תקציב מיוחד בסך 20 מיליון שקל.

זבולון אורלב: לדעת הוועדה יש חוסר בהירות בחלוקת האחריות, והדבר דורש הכרעה משפטית ברורה.

זבולון אורלב: הוועדה חוזרת על המלצתה לוועדי ההורים לדרוש אישורי בטיחות לפני הכנסת תלמידים למוסדות החינוך.

זבולון אורלב: אני חושב שברגע שנכניס את המערכת לנורמה שמוסד חינוך דורש בטיחות, זו נורמה שאתם צריכים לחתור אליה.

זבולון אורלב: ממילא כל התקצוב יסתדר; זה יהיה חלק מתוכנית קיום מוסד חינוכי.

זבולון אורלב: אחת לשנה או לשנתיים המוסד יצטרך לעבור בדיקת בטיחות, כמו מוסד מוכר שאינו רשמי.

אברהם צדקה: אני רוצה לקבל הסבר לגבי המצב החוקי.

4400: ההסבר אינו מובן גם לי, אבל זה המצב הקיים.

4400: מה שאומר מר אורלב, הוא מציע ש'ניישר קו' דווקא לפי המוכר.

4400: זאת אומרת שאנחנו גם ברשמי נבדוק אחת לשנה או לשנתיים את חוקיות המוסד.

4400: אני חייבת לך בכל זאת תשובה: מסך 20 המיליון שהמדינה הקצתה הנחינו להעביר 1.5 מיליון (לפי החלק היחסי של מוסדות המוכר בהשוואה לרשמי) לטובת בטיחות מוסדות החינוך למוכר שאינו רשמי.

4400: אם עשינו טעות בחישוב אפשר לבדוק זאת.

גדי אבוקסיס: יש גם מוסדות שמקבלים בצורה ישירה מהרשות המקומית.

גדי אבוקסיס: מדברים פה בעיקר על הרשתות הגדולות.

4400: אני סומכת על שקיפות הנתונים.

4400: אפשר לבדוק את זה.

4400: זה החלק היחסי.

4400: אני רק רוצה לומר שידוע שיש רשויות שאינן נותנות את אותם משאבים למוסדות ביישוב בפריסה פנימית בין המוסדות המוכרים והמוסדות הרשמיים.

זבולון אורלב: ראה איזה פלא ששר הפנים, שהוא כבר שר פנים של אותה מפלגה כבר 17 שנה, טרם עשה דבר בעניין.

סנ"צ אלי דפני: מילים אחדות לגבי היערכות המשטרה.

סנ"צ אלי דפני: לקראת פתיחת שנת הלימודים נערכים בכל המחוזות תרגילים.

סנ"צ אלי דפני: בכל המחוזות ברמת הכנה מרחב ומחוז נערכים כולם לפתיחת שנת הלימודים, כולל אנשים מהמטות.

סנ"צ אלי דפני: שוטרים מהמטות ייצאו בימים הראשונים ויסיעו לאבטחת המערך.

סנ"צ אלי דפני: יש מערך אבטחת מוסדות חינוך, שהוא מערך של שוטרים מיומנים וניידות.

סנ"צ אלי דפני: לאור המצב המיוחד יש יותר שוטרים, יש גיוס של אנשי מג"ב (משמר הגבול).

סנ"צ אלי דפני: כמו כן יש תוספת של מתנדבים שיגיעו גם כן; יש תגבורת של צה"ל.

זבולון אורלב: אדוני, האם אתה יכול לומר קצת במספרים?

סנ"צ דפני אלי: לא.

סנ"צ דפני אלי: בחלק מהמקומות יש תוספת של יחידות צה"ל בערים הגדולות, שיבואו לטובת הביטחון.

זבולון אורלב: האם צה"ל נכנס לאבטח מוסדות חינוך?

סנ"צ דפני אלי: לא.

סנ"צ דפני אלי: אבל האבטחה הכוללת, הביטחון השוטף הכולל, נותן גם את האותות שלו באזורי בתי הספר.

סנ"צ דפני אלי: הואיל והאבטחה היא אבטחה היקפית בהיבט המשטרתי, הרי שהימצאותה של ניידת…

קריאה: סלח לי שאני אומר לך, אבל זו "עבודה בעיניים".

קריאה: מי מדבר אתך על אבטחת מוסדות חינוך?

קריאה: 'עזוב אותי' מהשמירה ההיקפית.

סנ"צ דפני אלי: אני רוצה להזכיר לך שעל פי החלטה מבצעית של המשטרה, היא תפעיל את אבטחת מוסדות החינוך, והאבטחה מתחלקת למספר חלקים.

סנ"צ דפני אלי: האחד - אבטחת המערך המיוחד, אבטחה היקפית בסביבות בתי הספר לתפיסת שב"חים, לבדיקת איומים מסביב לבתי הספר - זו אינה אבטחה נקודתית.

סנ"צ דפני אלי: בנוסף לזה יש מערך אבטחה אזרחי, שתוקצב על ידי ממשלת ישראל באמצעות המשרד לביטחון פנים.

סנ"צ דפני אלי: כיום המערך הזה נותן כ- 3100 שומרים ומאבטחים, בעוד הייתה דרישה להוסיף ולהעלות את מספר השומרים.

סנ"צ דפני אלי: הרף שנקבע בזמנו היה של 100 תלמידים ומעלה.

סנ"צ דפני אלי: אנחנו תומכים בנושא הזה של הוספת שומרים ומאבטחים.

סנ"צ דפני אלי: אם אנו כבר מזכירים את הנושא הזה, אני רוצה להזכיר שגם בראשותך עלו מספר פעמים הנושאים האלה של תוספת שעות לבתי ספר שלומדים מעל 7 שעות, כי הממשלה אישרה תקציב רק ל- 7 שעות.

סנ"צ דפני אלי: היה נושא של תוספת שומרים לגנים, שכיום אינם מתוקצבים.

זבולון אורלב: האם למטרות האלה יש תוספות תקציביות?

סנ"צ דפני אלי: הייתה קריאה לוועדה הזאת, שמכאן זה ייצא לכיוון ועדת האוצר או משהו כגון זה.

זבולון אורלב: האם בינתיים אין פתרון לאותם בתי ספר שמקיימים לימודים מעבר ל- 7 שעות?

סנ"צ דפני אלי: לא, אין פתרון.

סנ"צ דפני אלי: זה מההיבט של השומר בשער.

אברהם צדקה: למעט, אדוני היושב ראש, יום לימודים ארוך.

אברהם צדקה: 434 בתי ספר שהמנהל הפדגוגי במשרד החינוך הגדיר כ- "יום לימודים ארוך" - הם מתוקצבים.

סנ"צ דפני אלי: בנוסף ל- "יום לימודים ארוך", גם מוסדות החינוך המיוחד, למרות שהם בתי ספר קטנים, יש בהם שמירה.

סנ"צ דפני אלי: עלה נושא של השלמת מערך האבטחה.

סנ"צ דפני אלי: מערך האבטחה בנוי גם ממערך נייד, גם ממערך של שומרים וגם ממערך מיגון.

סנ"צ דפני אלי: בזמנו הוצאה חליפת מיגון שתוקצבה בשנים הראשונות על ידי הממשלה, ומזה 3-4 שנים לא ניתן שקל אחד לטובת שיפור ותוספת מיגון שכלל במרכיבים הבסיסיים גדר ושער למוסדות קיימים.

סנ"צ דפני אלי: היום בכל מוסד חינוכי חדש שנבנה בונים גדר.

סנ"צ דפני אלי: יש הרבה מקומות שעדיין הפער קיים בהם, ובזמנו הוגשה בקשה דרך משרד החינוך…

זבולון אורלב: אף על פי שאנחנו נכנסים תחת הטרור והאלימות של האנתפאדה, כי בשנה שעברה האנתפאדה התחילה חודש אחרי שנת הלימודים - אתה אומר, חרף זה האם אין ניתן איזשהו תקציב מיוחד?

סנ"צ דפני אלי: אין ניתן תקציב.

זבולון אורלב: ממש "בשורה טובה".

זבולון אורלב: אנחנו איננו מדברים כרגע על יהודה ושומרון.

4400: הערתי את תשומת לבו של המנכ"ל לביטחון פנים היוצא, מר רמות, שבעבר תקציב אבטחת מוסדות חינוך היה בידי משרד החינוך, וברגע שזה עבר למשטרה אנו רואים נגיסה בתקציב הזה וגם לקיחה של הניידות המיוחדות לטובת סיורים או מבצעים או ביטחון שוטף.

4400: גם התקציב המקורי בפועל נגרע - וזה, בלשון המעטה, מאוד לא תקין.

זבולון אורלב: סגן ניצב דפני, החלטת הממשלה ממתי היא?

סנ"צ דפני אלי: מ- 1995.

זבולון אורלב: זאת הייתה החלטה אומללה.

שמואל אבואב: הבעיות שאנחנו ממפים בשלטון המקומי: בעיה מספר אחת - שיש 500 בתי ספר קטנים, פחות מ- 100 תלמידים.

שמואל אבואב: צריך לזכור שבתוכם גם בתי ספר לחינוך מיוחד, ילדים אוטיסטיים, מפגרים, שרמת היכולת שלהם לתפקד בעצמאות ובמצב לחץ מופחתת.

שמואל אבואב: יש כ- 500 "אשכולות גנים", מקבץ של 2-3 גנים שבהם אין אבטחה ושמירה.

שמואל אבואב: אנחנו כבר שומעים את היוזמות של ועדי ההורים ששוכרים חברות ומממנים מכיסם שמירה לבתי ספר שבהם אין די מאבטחים.

שמואל אבואב: אני מזכיר לכם, חברים, נלחמנו פה לבטל את האגרה הזו, ומי שהוביל את זה הם ועדי ההורים, ואל תכניסו לעצמכם "גול עצמי".

שמואל אבואב: אתם נכנסים לחינוך ה-"אפור" - ההורים "החזקים", שיש להם כסף - שם תהיה שמירה.

שמואל אבואב: במקומות חלשים, בעיירות פיתוח ופריפריה לא תהיה שמירה.

שמואל אבואב: זה באחריות של מדינה, ומדינה צריכה להעמיד את הסטנדרטים לשמירה ואבטחה.

שמואל אבואב: אני ממליץ לוועדי ההורים שלא להיכנס ליוזמות הללו - זה עניין שלכם.

שמואל אבואב: דבר שלישי- צריך להעמיד תקציב בכל שנה להשלים את הגידור באותם בתי ספר שיש בהם פרצות וכגון זה.

שמואל אבואב: דבר נוסף- בבתי הספר הערביים לא פתרנו את הבעיה.

שמואל אבואב: בתי הספר הערביים בהפליה לא מובנת, לא מוצדקת, לא ציבורית, לא חינוכית, לא קהילתית.

שמואל אבואב: הם אינם מאובטחים במאבטחים ובשומרים, וזה עוול שלא סיימנו אותו - למרות שמדובר ב- 6 מיליון שקלים.

סנ"צ דפני אלי: בנושא של מוסדות ערביים, הערכת מצב שנעשתה אמרה שהם נמצאים בקבוצת סיכון מאוד נמוכה לעומת בתי הספר היהודיים, ולכן המערך הזה הוא מערך נגד פעילות חבלה עוינת - אין הוא מערך נגד פעילות פלילית.

סנ"צ דפני אלי: לצורך זה אמרו שצריך לבדוק את זה.

זבולון אורלב: אין ספק שיש מאמץ מאוד גדול במאבק נגד האלימות, נגד הסמים, נגד ההימורים ונגד ההתמכרויות.

זבולון אורלב: לא ניכנס כרגע לזה.

בן ברוך: אחרי שהנציג אמר את דברו, בסך הכל הרי האבטחה הזאת קיימת על פי חוק במדינת ישראל.

בן ברוך: החוק הגדיר בדיוק למה נועדה האבטחה והשמירה הזאת.

בן ברוך: אם רוצים

אתי בנימין: מספר דברים ברצוני לומר: אני הגעתי לכאן מישיבה בבוקר במשטרה בירושלים.

אתי בנימין: קראנו למפקד מחוז ירושלים, מר מיקי לוי, להנחות את הכוחות שלו ואת מפקדי התחנות שהשימוש בניידות מוסדות החינוך הוא אך ורק לאבטחת מוסדות חינוך.

אתי בנימין: מר לוי נענה לדרישה שלנו, ויצאה הנחיה כזאת לכל התחנות בירושלים.

אתי בנימין: אנו מסתובבים בהפגנות, פוגשים את הניידות האלה ופשוט רושמים את המספרים שלהן, ומיד מגיעים עם המספרים.

אתי בנימין: איננו מוותרים.

אתי בנימין: אני חושבת שקריאה כזאת צריכה לצאת בכל הארץ לכל מפקדי התחנות, שלא לעשות שימוש בניידות האלה, אלא רק לאבטחת מוסדות חינוך.

אתי בנימין: דבר נוסף:

אתי בנימין: במצב הביטחוני שאנחנו בו נמצאים היום יש המון בתי עסק, מסעדות, בתי קפה, או אולמות שמחות ששכרו מאבטחים.

אתי בנימין: זה גורם לעוד יותר קושי על הרשויות ועל האנשים שמתעסקים בביטחון לגייס כוח אדם טוב למשימה הזאת של אבטחת מוסדות חינוך.

אתי בנימין: פה אני מברכת את הקריאה שלך לנושא של מאבטח כמקצוע מועדף.

זבולון אורלב: המשרד לביטחון פנים תומך.

זבולון אורלב: משרד החינוך תומך.

זבולון אורלב: משרד העבודה והרווחה והביטוח הלאומי תומכים.

זבולון אורלב: רק משרד האוצר מתנגד.

זבולון אורלב: אני מוכן 'להדליף' לכם שהשרה מאוד אהבה את הצעת החוק שלי, והיא כנראה הולכת להעביר החלטת ממשלה ביום הראשון הקרוב.

זבולון אורלב: אני מוכרח לומר שאני שומע איזו מנגינה של שאננות.

זבולון אורלב: כלומר, מול דאגת הורים לטרור שכרגע משתולל ברחובות וחוצה את כל הארץ, לצערי הגדול, אתה צריך לשלוח ילדים - ואתה יודע שלטרוריסטים אין שום מחסום: נשברו כל הקווים האדומים.

זבולון אורלב: בתי ספר אינם חסינים.

זבולון אורלב: אני מרגיש איזושהי שאננות.

זבולון אורלב: אין קיימים תקציבי מיגון.

זבולון אורלב: הדרישות למאבטחים בשוק עלו מאוד.

זבולון אורלב: איפה נשיג מאבטחים?

זבולון אורלב: לו היו נותנים את זה כמקצוע מועדף לחיילים משוחררים, היינו מתקדמים.

זבולון אורלב: שמעתי שמר יגאל ביבי הציע ופנה לשר העבודה והרווחה בהצעה אולי לשנות את החוק שדמי אבטלה לצעירים יוצאי צבא יהיה מותנה.

זבולון אורלב: יש ממשלה.

זבולון אורלב: מי מושל פה?

זבולון אורלב: "ריבון העולמים"! נושא הביטחון הוא אחריות בסיסית של ממשלה כלפי אזרחיה, ואני חש שיש פה איזושהי שאננות של המופקדים על ביטחון ואבטחת מוסדות חינוך, ואיני מרגיש שננקטות אילו שהן פעולות.

זבולון אורלב: אני גם מרגיש שהאוכלוסייה עומדת חסרת אונים.

זבולון אורלב: האם היא לא תשלח את הילדים?? יש פה איזושהי בעיה מאוד קשה.

זבולון אורלב: אני יודע ששרת החינוך מאוד מוטרדת מהשאלה הזאת.

זבולון אורלב: היא למדה ביסודיות את כל הסוגיה הזאת של מקצוע מועדף למאבטח

זבולון אורלב: שחייל משוחרר שעושה את העבודה הזאת חצי שנה מקבל 7000 שקל.

זבולון אורלב: דרך אגב, אני מניח שההגדרות הקודמות של מאבטח ושומר היו כפופות לשני פרמטרים: האחד, מיקום בית הספר; ושניים - גודלו של בית הספר.

זבולון אורלב: מה זה שייך עכשיו, במצב החדש שיש בבנימינה ובקרית מוצקין?

זבולון אורלב: מה פשר ההגדרות האלה?

זבולון אורלב: הם מגיעים לכל מקום.

זבולון אורלב: אני אינני שומע גם מחשבה חדשה שעשו שינויים בהגדרות.

סנ"צ דפני אלי: אם, כפי שציינת, נכון שהנושא התקציבי - שלא אני מופקד עליו - הוא נושא בעל המשקל הכבד ביותר, כי אז - ברור מה בפועל 'יוצא' מזה.

זבולון אורלב: אתה מייצג את הרשות המבצעת.

זבולון אורלב: לא אני החלטתי שאתה תגיע.

זבולון אורלב: אני הזמנתי את השר שלך - הוא שלח אותך.

יצחק מימון: אחרי שהילדה בעומר נהרגה במתקן משחקים, בדקו את כל המתקנים.

יצחק מימון: כנראה שמחכים פה לאסון כדי לעשות בדיקה כזאת.

זבולון אורלב: אני לצערי מתרשם משאננות ביחס לביטחון מוסדות חינוך.

זבולון אורלב: צריך להשלים את תקציבי הגידור, וצריך לשנות את ההגדרות מ"שומרים" ל"מאבטחים" ולהסדיר את הנושא של מקצוע מועדף למאבטח.

זבולון אורלב: מר צדקה, האם יש די מאבטחים?

אברהם צדקה: אין די מאבטחים.

אברהם צדקה: מה פירוש "יש די"?

אברהם צדקה: לכל מוסדות החינוך בהיקף של 100 תלמידים ויותר יש אמנם מאבטח או שומר, למעט בתי ספר של החינוך המיוחד - גם עם 15 או 20 תלמיד הם בני אבטחה.

אברהם צדקה: זאת אומרת, החינוך המיוחד איננו נכנס לקטגוריה של מספרים, כי להם בכל מקרה יש.

אברהם צדקה: מכיוון שההיקף התקציבי לפרוייקט הוא X, את ה- X הזה אין ניתן להעלות.

אברהם צדקה: כשאתה מחלק את סכום הכסף שיש לך לשעות שאתה צריך לתת במהלך השנה, המאבטח מגיע למשכורת כזאת שאין אתה מגיע לאוכלוסייה שהיית רוצה להגיע אליה.

זבולון אורלב: תודה רבה.

זבולון אורלב: חתמנו את הסוגיה הזאת.

זבולון אורלב: אנחנו עוברים לסוגיית יש"ע (יהודה, שומרון וחבל עזה).

זבולון אורלב: מר דמרי יוחאי, מה קרה מאז הישיבה הקודמת?

דמרי יוחאי: מדינת ישראל אישרה תקציב מסוים בעניין מהאוצר לטובת החינוך, 23 מיליון שקל, שזה כולל בעיקר תוספת של שמירה בבתי ספר ובגני ילדים.

דמרי יוחאי: אני יודע שהמשרד, ממש בימים האלה, מבצע הדמיות כיצד לחלק את התקציב הזה בין אזורי העימות השונים, מכיוון שישנים ישובים בעלי סיכון גבוה יותר וישובים בעלי סיכון נמוך יותר.

דמרי יוחאי: כמו שעשינו בקייטנות, שביצענו בהן דיפרנציאציה בחלוקה התקציבית, כך ייעשה גם כאן.

דמרי יוחאי: ביקשנו 30 פסיכולוגים - קיבלנו 25; וזה בהחלט יפה.

דמרי יוחאי: פתרון של יועצים גם הוא ניתן.

זבולון אורלב: מה זה פתרון של יועצים?

דמרי יוחאי: ביקשנו יועצים לבתי ספר יסודיים.

דמרי יוחאי: המשרד, מתקציבו, פתר את הבעיה לגבי כלל בתי הספר במדינת ישראל, ונכללנו בתוכם.

דמרי יוחאי: ניתנה שעה לכל כיתה.

זבולון אורלב: בגלל אי הקצאת תקציב, או בגלל שהעלות למיגון היא יותר גבוהה?

דמרי יוחאי: מכיוון שכשהתחילה שנת הלימודים היה תקציב מסוים.

דמרי יוחאי: באוקטובר התחילה המלחמה, והיינו צריכים לבצע שינוי בחלוקה של הקווים.

דמרי יוחאי: הרבה יותר קווים הפכו לממוגני ירי.

דמרי יוחאי: ירדנו מ- 70 תלמידים ל- 50 תלמידים.

דמרי יוחאי: הדבר הזה השית עלויות כספיות על המערכת.

דמרי יוחאי: זה יוצר גירעון, שבסופו של דבר זה יבוא עלינו.

דמרי יוחאי: כרגע הבעיה היא פשוטה: מלבד הגירעון התקציבי יש עדיין בעיות בהסעות של מורים והסעות של תלמידים בחינוך המיוחד בשנת הלימודים הבאה.

זבולון אורלב: בעיות במימון או בעיות ברכבים?

דמרי יוחאי: בעיות גם ברכבים וגם במימון.

דמרי יוחאי: יש ויכוח בין משרד האוצר לבין משרד החינוך.

דמרי יוחאי: קמה ועדה לקווי תימחור של עלות הקילומטר ברחבי…

שלמה ועקנין: אין ויכוח בין משרד האוצר לבין משרד החינוך.

שלמה ועקנין: יש ויכוח בין השלטון המקומי למשרד האוצר…

דמרי יוחאי: אני אסביר את הדברים בצורה מסודרת.

דמרי יוחאי: אין בעיה של כלי רכב - יש בעיה של המימון של ההסעות.

דמרי יוחאי: בעיה של כלי רכב קטנים, "טרנזיטים" ממוגני ירי, בעיקר לחינוך המיוחד והמורים.

דמרי יוחאי: לסבר את האוזן, ב- 1.09.00 פעלו ברחבי יש"ע למעלה מ- 700 כלי רכב כאלה לא ממוגני ירי - ממוגני אבנים.

זבולון אורלב: 700 כלי רכב??

שלמה ועקנין: ברחבי יש"ע ובקעת הירדן הוסעו תלמידים ב- 220 כלי רכב, טרנזיטים ו- 30 מוניות.

שלמה ועקנין: זה נכון לסוף שנת 1995, ואין טעם לעשות חקר כל שנה - כי בסוף אנחנו עוד רחוקים מהיעד.

דמרי יוחאי: בכל אופן, התקציב שאושר כרגע לרכישה של כלי הרכב פעם אחת הוא קטן יותר.

דמרי יוחאי: פעם שניה - עדיין לא נקבע התקציב לקילומטר…

זבולון אורלב: כמה מתוך 220 כלי הרכב האלה צריכים להיות ממוגני ירי ואינם ממוגני ירי?

דמרי יוחאי: כולם.

שלמה ועקנין: לגבי הנתונים אני מבקש להשלים: אני חייב לציין לחיוב את משרד החינוך על דברים אחדים, אבל בדגש על נושא ההסעות ממוגנות הירי - כל סוגיית העלויות בגין ה"ממוגן ירי", כל הדרישות שלנו כובדו על ידי ...

זבולון אורלב: האם אינך מקבל את המימון עבור ההסעות?

זבולון אורלב: אינני מבין.

שלמה ועקנין: הכוונה שכל הדרישות עבור ההסעות ממוגנות הירי בוצעו, מומנו על ידי משרד החינוך אל מול הרשויות.

שלמה ועקנין: זה לגבי כל ההסעות שהגדרנו אותן כמחויבות ב"ממוגן ירי".

שלמה ועקנין: מבלי לציין מספרים, סוגיית האוטובוסים מיצתה את עצמה "בגדול", חוץ ממשהו בשוליים, שככל שמוסיפים צירים נדרשים אוטובוסים נוספים.

שלמה ועקנין: מכאן שכל מה שהוגדר עד היום כמחויב "ממוגן ירי" קיבל מענה באוטובוסים.

שלמה ועקנין: בטרנזיטים, שהם כלי הרכב הקטנים יותר, להסעות של בין 7-11 (זה מה שניתן להעמיס ברכב שכזה) אנחנו נמצאים בתחילת התהליך.

שלמה ועקנין: אני מדבר על 2.09 עם כ- 20 כלי רכב.

שלמה ועקנין: פה הבקשה בעצם, גם מהוועדה וגם ממשרד החינוך, להמשיך בהקלות של משרד החינוך אל מול הרשויות עד שנמשיך לצבור כל חודש 20,30,40 כלי רכב קטנים.

שלמה ועקנין: זאת אומרת שאם משרד החינוך צריך להקל ולאפשר הסעה של 7,8,10 תלמידים בציר שמחויב מיגון ירי באוטובוס, כפי שנעשה בסוף שנת הלימודים הקודמת, בבקשה שמשרד החינוך ימשיך בהסדר, וככל שנכנס טרנזיט יוצא בעצם אוטובוס.

זבולון אורלב: יש בעיה של לרתק את התלמיד.

זבולון אורלב: יש שם בעיות, לא רק מעלות.

שלמה ועקנין: כל מה שמחייב ריתוק ומעלון מקבל מענה במסגרת ההקצבה שיצאה רק אתמול, אושרה אתמול ופוקססה לרשויות להפעיל את זה.

שלמה ועקנין: אני רוצה להמחיש את העלויות במספרים.

שלמה ועקנין: למגן אוטובוס עולה כ- 360,000 ש"ח.

שלמה ועקנין: למגן "סבנה" עולה 360,000 שקל.

שלמה ועקנין: למגן פולסווגןLT 46 ל- 11 נוסעים עולה 400,000 שקל.

שלמה ועקנין: זה באשר למה שניתן למגן בארץ.

שלמה ועקנין: אילו תהליכים מתקיימים כרגע עם פרטיים או אחרים אל מול יבוא מחו"ל, אני לא אכנס לכך, מאחר שהדבר הזה בכל זאת דורש את הזמן שלו.

שלמה ועקנין: אני רוצה לציין שהוכנסו "רכבי ביטחון אזוריים", דגם של ניסן ווינר או ג'יפ לנדרובר.

שלמה ועקנין: ב- 2.09.01 יהיו לנו בעיו"ש (עזה, יהודה ושומרון) ובבקעת הירדן 22 כאלה.

שלמה ועקנין: אמנם הוא הוגדר כרכב בטחוני, אולם אנו מאשרים עד שייכנסו כלי רכב אחרים להפעיל אתו הסעות תלמידים.

שלמה ועקנין: בסוגיית התימחור, עלות ההפעלה של כלי רכב קטנים, אם היא לא תסתיים בזמן הקרוב מאוד - הנושא הזה הוא קריטי למסיעים.

שלמה ועקנין: למסיעים, לכשיתבהר להם שבעצם אין מחירון - הם יפסיקו לרכוש.

שלמה ועקנין: זכרו נא שהם רוכשים את הרכב.

שלמה ועקנין: נקודה אחרונה בנושא האבטחה: נעשה הרבה, אבל, היושב ראש, בכל מה שנוגע לעלויות הנוספות בגין מוסדות חינוך פנימייתיים נאמר פה בהיקף הרחב של המדינה, אבל בהיבט של עיו"ש אני מציין זאת.

שלמה ועקנין: אין לשכוח אמנם שמעונות היום, בשל היותם שייכים למשרד העבודה בעצם אינם מקבלים שום התייחסות.

שלמה ועקנין: לפחות לגבי גני הילדים, בהיותם מטופלים על ידי משרד החינוך, עוד מכירים ב- "אשכול גנים".

שלמה ועקנין: במשרד העבודה אין הכרה במה שנקרא "מעונות היום" בכל ההיבט הזה של אבטחה.

זבולון אורלב: אני מציע שמר שמחה שניאור יתייחס לשני דברים: אל"ף: עניין מימון ההסעות.

זבולון אורלב: אנחנו שומעים שהמשרד אינו מממן נכון את עלות ההסעה הממוגנת.

זבולון אורלב: ובי"ת: נושא הבינוי הביטחוני של אותן 114 כיתות.

שמחה שניאור: בעדכון מלא אני רוצה שיירשם גם בפרוטוקול שמשרד החינוך, באמצעות מינהל הפיתוח, לא קיבל אף אגורה אחת על כל מה שמר דמרי דיבר, תוספת לתקציב, עד לרגע זה.

שמחה שניאור: באחד לאוקטובר יש חשש שהאוטובוסים יעמדו מלכת.

שמחה שניאור: מועצות אזוריות כל שנה עוברות את החוויה הזאת, כי חשב משרד החינוך מוציא בתחילת כל שנה הנחיות כשהתקציב הוא 1:10, ולכן אני אומר שוב: יש חשש שתקציב מינהל הפיתוח בנושא ההסעות יסתיים.

זבולון אורלב: צריכה להיפתח שנת לימודים.

זבולון אורלב: אינני מבין.

זבולון אורלב: מה יהיה??

שמחה שניאור: זה יצא מתחום שליטתם של הפקידים.

שמחה שניאור: גם אני, גם פקיד האוצר הבכיר וגם נציג אגף התקציבים "חטפנו" כבר היום.

זבולון אורלב: ממי "חטפתם"?

שמחה שניאור: ממנכ"ל רוע"ן.

זבולון אורלב: מה הוא רוצה?

שמחה שניאור: הוא טוען שהסירוב של משרד האוצר ומשרד החינוך לשלם במקום 2.86 ש"ח שאנחנו מוכנים, קרוב ל- 5 שקלים לקילומטר.

שמחה שניאור: הוא טוען שהשלטון המקומי צודק.

שמחה שניאור: סוכם היום שהתלווה אליהם גם כלכלן של משרד ראש הממשלה, ואני מקווה שיסתדרו.

שמחה שניאור: אני דיווחתי בזמן אמת למנהלת הכללית שיושבת לימינך, והבעיה היא קשה.

שמחה שניאור: הוא צודק, ב- 1.09.01 נפתחת שנת הלימודים, אבל - עם כל הכבוד - אנחנו דנים פה רק על הדלתא.

שמחה שניאור: אנחנו מדברים רק על הדלתא בין מה שהקבלנים הגישו בהצעות לא "ממוגני ירי" למה שיש עכשיו.

שמחה שניאור: אם רוצים לפתוח את הכול, כמו שהשלטון המקומי רוצה, אנחנו בבעיה.

שמחה שניאור: אין עדיין מקורות לנושא הזה.

זבולון אורלב: תמיד האשימו את המורים שהמורים משאירים את כולם במתח - פותחים או אין פותחים את שנת הלימודים?

זבולון אורלב: הפעם גונבים להם את ה- "הצגה" - הבטיחות, הביטחון, יש"ע...

אברהם צדקה: באשר ל- 630 מבנים, 60 מיליון שקל - שרת החינוך, כמאמץ כללי בתוקף תפקידנו, נתנה הנחיה למר שניאור לקדם את הבניה הקבועה, הביטחונית, הקשיחה ביישובי יהודה ושומרון וחבל עזה.

זבולון אורלב: 100 כיתות?

אברהם צדקה: כן, כ- 100 כיתות.

אברהם צדקה: כאשר בשפלה זה 120, כי זה חצי מיליון לכיתה - ושם העלות יותר גבוהה בגלל הבניה הביטחונית.

אברהם צדקה: יחד עם זאת, לפני כ- 3 שבועות עד חודש ימים, שרת החינוך קיבלה מכתב מאלוף פיקוד העורף, מר גבי אופיר, שהתריע ואמר שכיתות לימוד שמושתתות על בניה רכה, קרי קרוונים, בגלל רמות האיום הקשות היום, אין הוא מאשר לאייש בהם תלמידים.

אברהם צדקה: נעשה מיפוי מהיר.

אברהם צדקה: יש כ- 650 כיתות שמושתתות על מיגון.

אברהם צדקה: הסבת כיתה או החלפת קרוון רך לכיתה ביטחונית זה משהו ברמה של 160,000 ש"ח ליחידה.

אברהם צדקה: בשפה פשוטה זה כ- 115 מיליון ש"ח.

אברהם צדקה: עשינו שדרוג, יחד עם גורמי פיקוד העורף ופיקוד המרכז, והגענו למצב שרמות האיום המיידיות מדברות על כ- 300 קרוונים מתוך ה- 600 שצריכים מיידית - על פי אזורים שהם קבעו - להסב.

אברהם צדקה: מדובר ב- 60 מיליון ש"ח.

אברהם צדקה: המשרד כרגע איננו מתקצב בגין ה- 60 מיליון ש"ח האלה.

אברהם צדקה: ישנה איזושהי אי בהירות שמנכ"ל רוע"ם אומר שהמשרד צריך לספוג את זה, ופה העניין הזה עומד במצב כזה פתוח.

זבולון אורלב: טרם עשו דבר?

זבולון אורלב: שנת הלימודים נפתחת ב- 7 לספטמבר.

קריאה: או אז, משרד הביטחון ...

זבולון אורלב: דרך אגב, זה בזכותי - דע לך.

זבולון אורלב: השר בניימין בן-אליעזר אומר עד עכשיו ש- "הפלתי אותו בפח".

זבולון אורלב: יש עכשיו 30 כיתות.

זבולון אורלב: נכון?

אברהם צדקה: 36 כיתות.

אברהם צדקה: זה עלה 6 מיליון ש"ח.

זבולון אורלב: עד היום הוא אומר לי: מר אורלב, עלית לי הרבה כסף.

אברהם צדקה: מר אהרן צור קיבל אותם.

אברהם צדקה: עדיין אצלו יש פער של עוד 40.

זבולון אורלב: זה בעקבות ביקור ועדת החינוך, שמר שמחה שניאור היה חלק ממנה.

זבולון אורלב: אני מבין כך: ב- 1.09.01 אין שינוי ברמת מיגון הכיתות של יו"ש.

זבולון אורלב: פותחים שנת לימודים, ואין שום שינוי.

זבולון אורלב: יש תוכנית ל- 114 כיתות.

זבולון אורלב: למה אינכם סוגרים את הכיתות?

זבולון אורלב: הוציאו בבקשה צו שלא ילמדו באותן כיתות.

זבולון אורלב: אם כיתה בקרוון מוגדרת ככיתה תחת איום, למה אתה מאפשר קיום לימודים שם?

זבולון אורלב: אתה צריך להכריח אותם.

זבולון אורלב: כמו שבא מהנדס ואומר שהבניין הזה פסול - אין ברירה! צריכים עכשיו למצוא פתרון.

זבולון אורלב: באה מערכת הביטחון ואומרת: בכיתות האלה והאלה אין לומדים.

זבולון אורלב: למה?

זבולון אורלב: ביטחון.

שלמה ועקנין: אותה יד שכתבה ואסרה על לימוד בקרוונים אישרה גם בימים אלה המשך הכנסת מספר קרוונים.

זבולון אורלב: לצורך מה?

שלמה ועקנין: לצורך תלמידים.

שלמה ועקנין: לצורך כיתות.

זבולון אורלב: באותם מקומות שיש עליהם איום?

שלמה ועקנין: אם אתה מתכוון לאיום של פצמ"רים (פצצות מרגמה).

שלמה ועקנין: לזה אתה מתכוון?

זבולון אורלב: אני מתכוון לאיום - מה שאתה אמרת.

שלמה ועקנין: אני מתקן את עצמי.

שלמה ועקנין: כל מקום שבו מכניסים קרוונים חדשים לטובת לימוד הם לא בפאתי היישוב.

שלמה ועקנין: אנחנו מגדירים את המיקום, ואם האילוץ הוא פאתי היישוב, אנחנו מכניסים לשם גם מיגון.

זבולון אורלב: אם אתם מצאתם 114 כיתות…

שלמה ועקנין: אנחנו לא מצאנו.

שלמה ועקנין: התוכנית היא תוכנית שמי שגיבש אותה זה משרד החינוך באופן מלא - באופן עצמאי.

שלמה ועקנין: אנחנו הגדרנו אל מול כלל הפער, ה- 600 ומשהו.

שלמה ועקנין: אנו הגדרנו סדרי עדיפות למיגון.

זבולון אורלב: אם מתברר לך שבסדר העדיפות הראשון אומרים לך: "ביישוב זה וזה יש בית ספר בפאתי היישוב - יש שם 4 כיתות בקרוונים", האם אתם יושבים שאננים?

שלמה ועקנין: אנחנו איננו יושבים שאננים, ולא נוציא צו לסגירת כיתה.

שלמה ועקנין: אני מזכיר שלא כל דבר הוא בהתאם לרצונו של אלוף הפיקוד.

שלמה ועקנין: אני מזכיר שיש גם יישובים שעד היום מתנגדים לגדר את עצמם.

שלמה ועקנין: אני מזכיר מאבק אין סופי עם המוסד החינוכי בעתניאל, שמסרב לגדר את עצמו במימון מלא שלנו.

זבולון אורלב: יש הבדל גדול בין יישוב או משפחה שמסרבת לגדר את עצמה לבין מוסד חינוכי שמתוקף החוק אתה מחייב את התלמידים להגיע לשם.

זבולון אורלב: אחריות מדינה כלפי מוסד חינוכי שונה במהותה מאחריות כלפי ישוב.

זבולון אורלב: יכול כל היישוב להחליט מה שהוא רוצה - ריבו אתם.

זבולון אורלב: אני אינני נכנס לזה.

זבולון אורלב: אבל מוסד חינוכי - יש חובה למדינה להגן על הילדים, הם חסרי ישע.

זבולון אורלב: הם אינם יודעים דבר - הם חושבים שאנחנו שולחים אותם למקומות בטוחים; ואם לפי ההגדרות שלך הם נמצאים תחת איום, כי אז למה אתה נותן להם

שלמה ועקנין: תאורטית אפשר גם למפות את כל המוסדות בפאתי היישוב, והאם היושב ראש מתכוון שאם 20% מהכיתות נמצאים בפאתי ישוב, ומבחינתי כל מה שנמצא בפאתי ישוב הוא מאוים בירי, האם לסגור אותו?

זבולון אורלב: אם לומדים בקרוונים, בהחלט.

דמרי יוחאי: צריך להבין שמדובר בכ- 620 מבנים רכים.

דמרי יוחאי: את המבנים האלה הולכים באמת לשנות למבנים דוגמת המבנים שנמצאים בחוף עזה.

דמרי יוחאי: שתי בעיות היו שם: אחת, המבנים בחוף עזה הם קטנים, 37 מטר ולא 50 מטר כמו כתה תקנית.

דמרי יוחאי: זה עדיין לא נפתר.

דמרי יוחאי: השנייה - עניין של סדרי עדיפויות.

דמרי יוחאי: מיפו את ה- 300 סמוכי שטחי A, ואת זה עומדים לעשות בקרוב.

דמרי יוחאי: יש סיכום לגבי אותם 60 מיליון ש"ח של משרד האוצר.

קריאה: לקחו 60 מיליון ש"ח - חילקו אותם 4 פעמים…

זבולון אורלב: מר דמרי, האם הבנת מה שאני אומר לך?

דמרי יוחאי: אני רק מזכיר שבבית"ר כל חודש נפתחת כיתה חדשה.

דמרי יוחאי: אשמח לשמוע מי מבין הרשויות בא ונותן כיתה לבית"ר כל חודש.

זבולון אורלב: לצערי אני נאלץ לסיים את הישיבה.

זבולון אורלב: רציתי גם לדון בענייני השעות והאלימות.

זבולון אורלב: אאפשר עוד דקות ספורות לארגוני המורים.

זבולון אורלב: נסכם את עניין יש"ע בהודעת השרה מהישיבה הקודמת בדבר סימני שאלה לגבי פתיחת שנת הלימודים.

זבולון אורלב: אני חושב שהיא

רן ארז: אני סומך מאוד על מה שהשרה הבטיחה והכריזה שהיא תדאג שביש"ע יהיו מכוניות ממוגנות ירי וכיתות מבניה קשיחה.

רן ארז: היא רואה בזה בעיה מצפונית, והיא לא תיתן שתיפתח שם שנת לימודים אם התלמידים יהיו בסכנה.

זבולון אורלב: האם מבחינת

זבולון אורלב: כם שנת הלימודים נפתחת?

רן ארז: מבחינתנו, בכל מה שקשור לבעיות שתלויות בנו, שנת הלימודים תיפתח.

רן ארז: כל מה שקשור בבעיות שאחרים צריכים לפתור - כמו משרד החינוך או משרד האוצר - עדיין אנחנו מחכים לתשובות מהם, כי "הכדור במגרשם".

יהושע קרני: אני שמח על הישיבה, אבל עצוב על הנושאים.

יהושע קרני: ברוב הנושאים לא קיבלנו תשובות, וזה מסתכם סביב עניין של תקציב.

יהושע קרני: לגבי הנושאים הכליליים של משא ומתן, מזכ"ל הסתדרות המורים מנהל משא ומתן כמעט יום-יומי.

זבולון אורלב: האם יש בעיה של סכסוך עבודה עם המורים?

יהושע קרני: במשא ומתן.

זבולון אורלב: האם ועדת החינוך איננה זכאית לדעת אם יש איום בשביתה?

יהושע קרני: זה לא הנושא שעל סדר היום - דובר בבטיחות, ודובר בביטחון.

זבולון אורלב: דובר בפתיחת שנת הלימודים.

סוזי בן ברוך: המפכ"ל מכנס את כל כוחות הביטחון בתוך המשטרה לגבי היערכות שנת הלימודים הבאה, והנקודות שהועלו כאן יועלו בפניו.

זבולון אורלב: אני רוצה לסיים.

זבולון אורלב: אני נמצא בהרגשה לא כל כך טובה, אם כי אני מוכרח לומר שהואיל ושנת הלימודים נפתחת בתקופה קשה שהטרור והאלימות מגיעים בה לכל מקום, אני חושב שהאחריות המשותפת של כולם היא קצת להתעלות על כל הבעיות - שכל אחד יעשה את המאמץ.

זבולון אורלב: אני חושב שדווקא בתקופה כזאת קשה, גם אזרחי המדינה בכלל, ההורים והתלמידים בפרט, זכאים שתינתן להם מערכת חינוך ראויה, וכל הבעיות האלה ייפתרו.

זבולון אורלב: אם בכל שנה יש משמעות עצומה שתיפתח שנת לימודים תקינה וסדירה, השנה זה על אחת כמה וכמה.

זבולון אורלב: חישבו נא איזו אכזבה עצומה תהיה להורים בכל מצב הרוח הזה, שפתאום יש בעיות בבטיחות, יש בעיות ביטחון, אין מאבטח וכוליה.

זבולון אורלב: לכן אני חושב שהדברים האלה מאוד חשובים לי.

זבולון אורלב: אני מאוד שמח להודעת ארגון המורים.

זבולון אורלב: אני רוצה גם להודות למשרד החינוך על ההיערכות.

זבולון אורלב: רצינו לדון בעוד הרבה נושאים.

זבולון אורלב: אנחנו מקיימים ב- 29 בחודש אירוע של קבלת פנים מסורתית לפתיחת שנת הלימודים.

זבולון אורלב: ננצל את אותו יום, ונקיים באותו יום ישיבת המשך לגבי אותם הנושאים שלא דנו בהם.